OpenLLM-France/wikimedia huggingface dataset:
# Municipi d'Aalborg

El municipi d'Aalborg és un municipi danès que va ser creat l'1 de gener del 2007 com a part de la Reforma Municipal Danesa, integrant els antics municipis de Hals, Nibe, i Sejlflod amb el d'Aalborg. El municipi és situat al nord de la península de Jutlàndia, a la Regió de Nordjylland, abasta una superfície de 1.143,99 km² que és dividida pel Limfjord, el fiord que uneix el Mar del Nord i l'estret del Kattegat i que separa l'illa de Vendsyssel-Thy de la resta de la península de Jutlàndia.
El municipi i la ciutat van decidir de conservar la grafia tradicional Aalborg en comptes de la d'Ålborg que s'utilitza en altres casos.
La ciutat més important, capital del municipi i de la Regió de Nordjylland és Aalborg (122.461 habitants el 2009 a l'àrea metropolitana; 101.497 d'Aalborg i 20.964 a Nørresundby). Altres poblacions són:
* Svenstrup 6.431 habitants
* Nibe 4.784 habitants
* Vodskov 4.469 habitants
* Klarup 3.817 habitants
* Gistrup 3.590 habitants
* Storvorde 3.123 habitants
* Hals 2.511 habitants
* Frejlev 2.506 habitants
* Vester Hassing 2.478 habitants
* Vestbjerg 2.289 habitants
* Vadum 2.242 habitants
* Sulsted 1.537 habitants
* Gandrup 1.533 habitants
* Kongerslev 1.337 habitants
* Tylstrup 1.292 habitants
* Mou 1.158 habitants
* Dall Villaby 1.102 habitants
* Ulsted 1.019 habitants
* Langholt 936 habitants
* Sønderholm 869 habitants
* Ferslev 768 habitants
* Gudumholm 757 habitants
* Grindsted 750 habitants
* Hou 736 habitants
(La població està referida a l'1 de gener del 2008)

## Consell municipal

Resultats de les eleccions del 18 de novembre del 2009:
| Partit | vots | % vots |
| Socialdemokratiet | 33684 | 36,2 |
| Det Radikale Venstre | 3111 | 3,3 |
| Det Konservative Folkeparti | 7321 | 7,9 |
| Socialistisk Folkeparti | 15166 | 16,3 |
| Liberal Alliance | 141 | 0,2 |
| Kristendemokraterne | 586 | 0,6 |
| Dansk Folkeparti | 6917 | 7,4 |
| Borgerlisten | 278 | 0,3 |
| Venstre | 24031 | 25,8 |
| Enhedslisten - De Rød-Grønne | 1897 | 2,0 |

### Alcaldes

| Alcalde | Període | Partit |
| Henning G. Jensen | 1-1-2007 a 31-12-2009 | Socialdemokratiet |
| | 1-1-2010 a 31-12-2013 | |

## Referències

* ↑ (danès) Resultats de les eleccions municipals al municipi d'Aalborg
# Myotomys sloggetti

Myotomys sloggetti és una espècie de mamífer rosegador de la família dels múrids. Viu a altituds superiors a 1.500 msnm a Lesotho i Sud-àfrica. Es tracta d'un animal diürn. El seu hàbitat natural són els herbassars montans i alpins. És una espècie en risc mínim, és a dir, no sembla que hi hagi cap amenaça significativa per a la seva supervivència. Encara que molts científics inclouen les espècies de Myotomys en el gènere Otomys, les dades genètiques indiquen que ocupen una posició intermèdia entre Otomys i Parotomys, més propera a aquest últim.

## Referències

* ↑ Schlitter, D.; Taylor, P. J. Otomys sloggetti. UICN 2016. Llista Vermella d'espècies amenaçades de la UICN, edició 2016, consultada el 16 juny 2017.
* ↑ Kingdon, J. The Kingdon Field Guide to African Mammals (en anglès). 2a edició. Bloomsbury Publishing, 2015, p. 291. ISBN 9781472925312.
# Chupe de camarones

El chupe de camarones (sopa de llagostins) és una sopa de la regió d'Arequipa, molt popular a la gastronomia peruana. Es tracta de llagostins presentants en un brou espès, contundentment condimentat i acompanyat d'ous bullits, arròs, formatge tot just fos, etc.
Aquesta sopa, també, és típica de les gastronomies d'altres països llatinoamericans, com ara la gastronomia de Xile, la gastronomia de Veneçuela, etc.

## Referències

* ↑ Jesús Felipe Gallego. Gestión de alimentos y bebidas para hoteles, bares y restaurantes. Editorial Paraninfo, 2001, p. 679–. ISBN 978-84-283-2805-0.

## Bibliografia

* «Recetas arequipeñas» (en castellà). Boletín Electrónico InfoINIEA. Perú: Instituto Nacional de Innovación Agraria (Ministerio de Agricultura del Perú), 2005.

## Vegeu també

* Gambas al ajillo
* Karides güveç
* Kiremitte karides
* Llista de plats típics de la gastronomia del Perú
# Chupiquiña

El Chupiquiña (possiblement procedent del mot aimara Chupikiña) és un volcà que es troba a la frontera entre Xile i el Perú i que s'eleva fins als 5.789 metres sobre el nivell del mar. El vessant xilè es troba a la província de Parinacota, a la regió d'Arica i Parinacota, mentre el vessant peruà es troba a la província de Tacna, a la regió del mateix nom. El Chupiquiña es troba al sud-est de l'Achacollo i al sud del volcà Huancune, prop del també volcà Tacora.

## Referències

* ↑ «aymara.ucb.edu.bo/». Arxivat de l'original el 2015-09-23. [Consulta: 8 juny 2019].
* ↑ mincetur.gob.pe Arxivat 2014-02-04 a Wayback Machine. "Cordillera del Barroso"
* ↑ escale.minedu.gob.pe - UGEL map of the Tacna Province (Tacna Region)
# Màxim II

Màxim II (en grec medieval Μάξιμος Β΄) va ser patriarca de Constantinoble resident a Nicea, l'any 1215.
Abans de ser patriarca va ser confessor de l'emperador de Nicea Teodor I Làscaris. Jordi Acropolita i Nicèfor Cal·list Xantòpul diuen d'ell que era un ignorant, i que va ser nomenat patriarca per les intrigues que va organitzar al gineceu de les dones, al palau imperial. Va morir en el càrrec al cap de sis mesos d'haver-lo ocupat.

## Referències

* ↑ Vitalien, Laurent «La chronologie des patriarches de Constantinople au XIIIe s. (1208-1309)». Revue des études byzantines, 27, 129, 1969, pàg. 139-140.
# Club Bàsquet Boscos Ciutadella

El Club Bàsquet Boscos Ciutadella, sovint anomenat CB Boscos o simplement Es Boscos, és un club de bàsquet de Ciutadella de Menorca.

## Categories

Actualment (2016) entrenen i juguen les següents categories:
| FEMENÍ | MASCULÍ |
| Iniciació ||
| Premini ||
| Mini | Mini |
| Infantil | Infantil |
| Cadet | Cadet |
| Júnior | Júnior |
| Sènior | |

## Història

El club bàsquet Boscos Ciutadella neix al voltant dels anys seixanta al col·legi salesià Sant Francesc de Sales (Calós), a Ciutadella de Menorca. L'any 1961 va ser creat el club. Pels salesians, l'esport i el bàsquet en particular han estat des de sempre un valor essencial per a la formació dels joves.
Si els anys seixanta poden ser considerats com a iniciadors, els anys setanta i vuitanta destacaren per la consolidació com a club de bàsquet.
Després de l'època daurada del bàsquet al pati de Santa Clara i dels èxits al voltant de la dècada dels vuitanta, un nou cicle i una nova filosofia es desenvolupà en els anys noranta a Calós, entre altres coses amb el renaixement del bàsquet femení.
Els primers anys es pot parlar únicament d'una secció de bàsquet de nom 'Los Boscos'. Més endavant es va formar el club i l'entitat va començar a tenir identitat pròpia. Així va ser com es va anar fent lloc en el panorama esportiu de la localitat.
Tota la historia del club es troba detallada al llibre 50 anys de boscos.

## Instal·lacions

El Club Bàsquet Boscos està instal·lat al pavelló municipal de Calós, al carrer Maria Auxiliadora. El pavelló té una pista gran per a les categories infantils, cadets, júniors i sèniors; i dues pistes petites transversals per a les categories pre-mini i mini. També disposa d'una pista exterior. Té diferents vestidors i banys i una grada per a unes 150 persones.

## Referències

* http://www.cbboscosciutadella.com
* Llibre "50 anys de Boscos"
# Club Bàsquet Argentona

El Club Bàsquet Argentona és un club de bàsquet d'Argentona, al Maresme. Inicià l'activitat esportiva l'any 1953 sota la denominació Centre Parroquial Argentona. Juga els seus partits a les instal·lacions del Pavelló Poliesportiu d'Argentona, a la zona esportiva Raül Paloma.
Tot i que des dels anys trenta hi havia precedents de la pràctica del bàsquet a Argentona, el 1953 comença a jugar partits el CP Argentona, considerat la base del futur CB Argentona. Els anys cincuanta, també el femení CIC Argentona suposà un gran impuls pel bàsquet argentoní. L'Argentona va jugar competició federada el 1961, però va desaparèixer fins que el 1967 va retornar sota la denomicació CB Sant Julià.

## Referències

* 1 2 «Club Bàsquet Argentona». Enciclopèdia de l'esport català. Barcelona: Grup Enciclopèdia Catalana.
* 1 2 50 anys de bàsquet a Argentona (pdf). Comissió Organitzadora 50 anys bàsquet Argentona, 2003 [Consulta: 16 març 2021].
* ↑ «CB Argentona. Història.». [Consulta: 16 març 2021].
# Claude Gagnière

Claude Gagnière (Alès, 20 de gener de 1928 - París, 12 de setembre de 2003) va ser un escriptor francès.
Ha rebut a títol pòstum el premi dels Bouquinistes per al conjunt de la seva obra en 2004.
* Tot sobretot - Petit diccionari de l'insòlit i del somriure, 1986
* A la felicitat de les paraules, 1989
* De paraules i meravelles, 1994
* Entre guillemets: petit diccionari de cites, 1996
* Versiculets & texticules: epigrames, madrigals, cinc segles de poesies fugitives, 1999
* La fable express: de Alphonse Anava a Boris Vian, 2002
# Múscul recte inferior de l'ull

El múscul recte inferior de l'ull (musculus rectus inferior bulbi) es troba a la regió inferior de l'òrbita ocular i és un de sis músculs que controlen el moviment del globus ocular. La contracció del recte inferior produeix diversos moviments de l'ull: el gira cap avall i assisteix en el moviment cap al centre i el que l'allunya de la línia mitjana.
El múscul recte inferior neix amb la resta dels músculs rectes de l'ull, al vèrtex de l'òrbita ocular per mitjà d'un tendó comú, l'anell de Zinn. Després de separar-se de la resta dels músculs rectes, el recte inferior segueix de darrere cap a davant per sota del nervi òptic, del qual està separat pel teixit adipós de l'òrbita. Les fibres inferiors del múscul tenen relació amb el terra de l'òrbita i les fibres del múscul oblic menor. Al final del seu recorregut, el múscul recte inferior acaba en un tendó aplanat que s'insereix en l'escleròtica, una mica per sota de la circumferència de la còrnia.
La innervació del recte inferior ve donat pel III nervi cranial, anomenat nervi oculomotor. El recte inferior de l'ull és un de diversos músculs de l'ull innervat pel nervi cranial III. L'única artèria que dona irrigació sanguínia a l'òrbita és l'artèria oftàlmica, que és una branca de la caròtide interna.

## Referències

* 1 2 3 «múscul». Diccionari enciclopèdic de medicina. Enciclopèdia Catalana, S.A. 1997-2010. Arxivat de l'original el 2012-10-02. [Consulta: 20 gener 2014].
    Aquest article incorpora text de l'edició de l'Anatomia de Gray en domini públic.

## Imatges

* Moviment ocular del múscul recte extern de l'ull, vista superior
* Moviment ocular del múscul recte intern de l'ull, vista superior
* Moviment ocular del múscul recte inferior de l'ull, vista superior
* Moviment ocular del múscul recte superior de l'ull, vista superior
* Moviment ocular del múscul oblic superior de l'ull, vista superior
* Moviment ocular del múscul oblic inferior de l'ull, vista superior
* Vista anterior del globus ocular amb els diferents músculs rectes.
* Vista lateral del globus ocular i els seus músculs, incloent el recte inferior (número 3).
* Secció sagital mostrant la terminació del recte inferior.
* Dissecció mostrant els músculs oculars, incloent el recte inferior.

## Vegeu també

* Múscul recte superior de l'ull
* Múscul recte lateral de l'ull o recte extern
* Múscul recte medial de l'ull o recte intern
* Múscul oblic superior de l'ull o oblic major
* Múscul oblic inferior de l'ull o oblic menor

## Enllaços externs

* LUC ir
# Múscul recte intern de la cuixa

El múscul recte intern de la cuixa o múscul gràcil (musculus gracilis) s'estén des de la branca inferior del pubis i la branca de l'isqui fins a la tíbia. És flexor de la cama i la porta una mica medialment. És adductor de la cuixa.

## Insercions

Es poden diferenciar tres nivells: superior, el cos muscular i la inserció inferior.
Les insercions superiors s'efectuen lateralment a la símfisi pubiana, en l'angle del pubis; són medials a la inserció dels músculs adductors llarg i curt, al llavi lateral, a la part anterior de la branca isquiopubiana. A continuació, hi ha el cos muscular, que és un cos prim, pla i en forma de cinta, situat a la cara medial de la cuixa; El seu tendó, llarg i prim, apareix a la part mitjana del cos muscular i envolta des del darrere cap endavant el còndil medial del fèmur. Finalment, després d'envoltar el còndil medial de la tíbia, hi ha la inserció inferior, en la part superior de la seva cara medial; contribueix amb els músculs sartori i semitendinós a formar la pota d'oca superficial.
La seva cara medial o superficial està coberta per la fàscia lata i la pell en tota la seva major extensió. La seva cara lateral o profunda es relaciona amb la vora medial dels músculs adductors, el còndil medial del fèmur i la tíbia, sobre la qual la borsa sinovial els separa del lligament col·lateral tibial.

## Innervació i irrigació

Rep un ram del nervi obturador (L2, L3, L4) que el travessa per la seva cara profunda, per sobre de la seva part mitjana. Diverses artèries provinents de l'artèria femoral o de l'artèria circumflexa femoral medial irriguen el múscul.

## Notes

* ↑ En el Diccionari enciclopèdic de medicina apareix només la denominació de múscul recte intern de la cuixa. En canvi, el Termcat considera la denominació de múscul gràcil com a principal, i en consonància amb la denominació llatina: musculus gracilis; considera que recte anterior de la cuixa és una sinonímia complementària. Així es considera també al Diccionari d'anatomia. Barcelona: Fundació Barcelona, 1993. 435 p. (Diccionaris terminològics) ISBN 84-88169-06-X

## Referències

    Aquest article incorpora text de l'edició de l'Anatomia de Gray en domini públic.

## Enllaços externs

* LUC grac
* Gracilis muscle flap
# Cirurgia reconstructiva

La cirurgia reconstructiva o reparadora és una de les grans àrees de la cirurgia plàstica, tot i que aquestes tècniques també són realitzades per altres especialistes: cirurgians plàstics, otorrinolaringòlegs, cirurgians maxil·lofacials, oftalmòlegs especialistes en cirurgia oculoplàstica, cirurgians ortopèdics i traumatòlegs, uròlegs, ginecòlegs, en funció de la regió anatòmica i de la patologia que es tracti.
Solen agrupar-se en els tractats de cirurgia reconstructiva en capítols de:
* tractament de les cremades i cirurgia plàstica de les seves seqüeles;
* cirurgia plàstica de membres i mans;
* cirurgia plàstica infantil;
* cirurgia maxil·lofacial;
* cirurgia plàstica oncològica

## Referències

* ↑ Pàgina web oficial de SACPER

## Enllaços externs

* Pàgina web oficial de FILACP
* Pàgina web oficial de SACPER
# Coconinoïta

La coconinoïta és un mineral de la classe dels fosfats. Va ser anomenada en honor del comtat de Coconino, a Arizona, on se situa la seva localitat tipus.

## Característiques

La coconinoïta és un fosfat de fórmula química Fe3+ 2Al₂(UO₂)₂(PO₄)₄(SO₄)(OH)₂·20H₂O. Cristal·litza en el sistema monoclínic en grans escatosos amb aparença de llistons, de fins a 20 μm, en agregats microcristal·lins, en crostes.
Segons la classificació de Nickel-Strunz, la coconinoïta pertany a «08.EB: Uranil fosfats i arsenats, amb ràtio UO₂:RO₄ = 1:1» juntament amb els següents minerals: autunita, heinrichita, kahlerita, novačekita-I, saleeïta, torbernita, uranocircita, uranospinita, xiangjiangita, zeunerita, metarauchita, rauchita, bassetita, lehnerita, metaautunita, metasaleeïta, metauranocircita, metauranospinita, metaheinrichita, metakahlerita, metakirchheimerita, metanovačekita, metatorbernita, metazeunerita, przhevalskita, metalodevita, abernathyita, chernikovita, metaankoleïta, natrouranospinita, trögerita, uramfita, uramarsita, threadgoldita, chistyakovaïta, arsenuranospatita, uranospatita, vochtenita, ranunculita, triangulita, furongita i sabugalita.

## Formació i jaciments

La coconinoïta es forma en les zones oxidades pobres en vanadi dels dipòsits d'U-V del tipus altiplà de Colorado. Va ser descoberta a partir de mostres trobades en dos indrets del comtat de Coconino, a Arizona (Estats Units). També ha estat descrita a l'Argentina, Itàlia, Suïssa i l'Uzbekistan.

## Referències

* 1 2 «Coconinoite» (en anglès). Mindat. [Consulta: 7 novembre 2015].
# Niels Scheuneman

Niels Scheuneman (Veendam, 21 de desembre de 1983) va ser un ciclista neerlandès, que fou professional des del 2002 al 2009.
És fill del també ciclista Bert Scheuneman.

## Palmarès

* 2001
** 1r al Gran Premi Rüebliland
** 1r al Keizer der Juniores
* 2002
** Vencedor d'una etapa del Triptyque ardennais
* 2003
** Vencedor d'una etapa a la Volta a Limburg amateur
* 2004
** 1r al Noord Nederland Tour (ex aequo amb 21 corredors)
* 2008
** Vencedor d'una etapa del Tour de Loir i Cher

### Resultats a la Volta a Espanya

* 2005. No surt (13a etapa)

## Enllaços externs

* Fitxa a sitiodeciclismo.net
* Fitxa a cyclebase.nl
* Fitxa a museociclismo.it
# Nielsbohrita

La nielsbohrita és un mineral de la classe dels fosfats. Rep el nom del físic danès Niels Henrik David Bohr (Copenhaguen, 7 d'octubre de 1885 - ídem 18 de novembre de 1962).

## Característiques

La nielsbohrita és un arsenat de fórmula química K(UO₂)₃(AsO₄)(OH)₄·H₂O. Va ser aprovada com a espècie vàlida per l'Associació Mineralògica Internacional l'any 2007. Cristal·litza en el sistema ortoròmbic. La seva duresa a l'escala de Mohs és 2.
L'exemplar que va servir per a determinar l'espècie, el que es coneix com a material tipus, es troba conservat al Museu Estatal d'Història Natural Stuttgart, a Alemanya, i el cristall fet servir per al seu estudi estructural al laboratori de mineralogia de la Universitat de Lieja (Bèlgica), amb el número de registre: 20355.

## Formació i jaciments

Va ser descoberta al dipòsit d'urani de la Vall de Krunkelbach, a la localitat de St. Blasien (Baden-Württemberg, Alemanya), on sol trobar-se associada a altres minerals com: schoepita, quars, pirita, metazeunerita, hematites i barita. Es tracta de l'únic indret de tot el planeta on ha estat descrita aquesta espècie mineral.

## Referències

* ↑ «Nielsbohrite» (en anglès). Mindat. [Consulta: 9 desembre 2019].
# OPP

OPP té els següents significats:
* One People's Project, organització per a la difusió d'informació sobre racisme i grups d'ultradreta dels Estats Units
* Policia Provincial d'Ontario (del seu nom en anglès Ontario Provincial Police), cos de policia de la província d'Ontario, al Canadà
* Oficina de Planejament i Pressupost, organisme d'assessorament en temes d'economia i desenvolupament del govern de l'Uruguai
* On-Line Picasso Project, col·lecció digital de l'obra de Pablo Picasso
* One Police Plaza, edifici seu del departament de policia de Nova York, als Estats Units
* Col·laboració publicoprivada (del seu nom en danès Offentligt-Privat Partnerskab), associació entre l'administració pública i una empresa privada per a prestar un servei públic
* Oligopèptid-permeasa, enzim present en els procariotes
* Orto-fenilfenol (del seu nom en anglès Orto-PhenylPhenol), compost orgànic emprat com a fungicida i antisèptic
* Polipropilè orientat (del seu nom en anglès Oriented PolyPropylene), làmina de polipropilè utilitzada per a envasat
* Object Push Profile, perfil utilitzat per a l'enviament d'informació en el programari Bluetooth
* opp. també és l'abreviatura del plural d'opus, terme llatí referit a una composició musical
# Wausa

Wausa és una població dels Estats Units a l'estat de Nebraska. Segons el cens del 2000 tenia 636 habitants.

## Demografia

Segons el cens del 2000, Wausa tenia 636 habitants, 276 habitatges, i 171 famílies. La densitat de població era de 463,3 habitants per km².
Dels 276 habitatges en un 24,6% hi vivien nens de menys de 18 anys, en un 57,6% hi vivien parelles casades, en un 4% dones solteres, i en un 38% no eren unitats familiars. En el 37% dels habitatges hi vivien persones soles el 26,1% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,15 i el nombre mitjà de persones que vivien en cada família era de 2,82.
Per edats la població es repartia de la següent manera: un 21,7% tenia menys de 18 anys, un 4,4% entre 18 i 24, un 19,2% entre 25 i 44, un 20,4% de 45 a 60 i un 34,3% 65 anys o més.
L'edat mediana era de 48 anys. Per cada 100 dones de 18 o més anys hi havia 83,8 homes.
La renda mediana per habitatge era de 28.929 $ i la renda mediana per família de 36.477 $. Els homes tenien una renda mediana de 27.000 $ mentre que les dones 15.313 $. La renda per capita de la població era de 15.487 $. Aproximadament el 4,8% de les famílies i el 8,1% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Wausa». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 8 agost 2010].
* ↑ «Geographic Comparison Table- Wausa». American Fact Finder. Oficina del Cens dels Estats Units, 12-01-2010.
# V Australia (equip ciclista)

L'equip V Australia (codi UCI: VAU), conegut anteriorment com a Fly V Australia, va ser un equip ciclista australià que va competir de 2009 a 2011. Va tenir categoria continental.

## Principals victòries

* Tour de Tasmània: Bernard Sulzberger (2009)
* Tour de Beauce: Benjamin Day (2010)
* Volta al llac Taihu: David Kemp (2010)
* Tour d'Elk Grove: Jonathan Cantwell (2010)
* Redlands Bicycle Classic: Benjamin Day (2010)

### Grans Voltes

* Tour de França
** 0 participacions
* Giro d'Itàlia
** 0 participacions
* Volta a Espanya
** 0 participacions

## Classificacions UCI

L'equip participa en les proves dels circuits continentals i principalment en les curses del calendari de l'UCI Europa Tour.
UCI Àfrica Tour
| Temporada | Classificació per equips | Millor ciclista en la classificació individual |
| 2010 | 5è | Jay Robert Thomson (8è) |
UCI Amèrica Tour
| Temporada | Classificació per equips | Millor ciclista en la classificació individual |
| 2009 | 17è | Charles Dionne (70è) |
| 2010 | 6è | Benjamin Day (16è) |
| 2011 | 26è | Darren Rolfe (218è) |
UCI Àsia Tour
| Temporada | Classificació per equips | Millor ciclista en la classificació individual |
| 2010 | 18è | David Tanner (50è) |
| 2011 | 15è | Johnnie Walker (40è) |
UCI Oceania Tour
| Temporada | Classificació per equips | Millor ciclista en la classificació individual |
| 2009 | 11è | Benjamin Day (10è) |
| 2010 | 2n | Jonathan Cantwell (3r) |
| 2011 | 7è | Bernard Sulzberger (10è) |

## Referències

* ↑ Classificacions UCI Arxivat 2011-08-19 a Wayback Machine. (Web oficial de l'UCI).

## Enllaços externs

* Plantilles a memoire-du-cyclisme.eu
* Plantilles i resultats a firstcycling.com
* Plantilles i resultats a cyclebase.nl
# Acomys cilicicus

Acomys cilicicus és una espècie de mamífer rosegador de la família dels múrids. És endèmic de la costa meridional de Turquia. No se sap gaire cosa sobre el seu hàbitat i la seva història natural. Es desconeix si hi ha cap amenaça significativa per a la supervivència d'aquesta espècie. El seu nom específic, cilicicus, significa ‘de Cilícia’ en llatí.

## Referències

* ↑ Amori, G. et al. Acomys cilicicus. UICN 2016. Llista Vermella d'espècies amenaçades de la UICN, edició 2016, consultada el 27 maig 2017.